钦定古今图书集成/明伦汇编/官常典/第612卷 > 张亮则
## 钦定古今图书集成/明伦汇编/官常典/第612卷 > 张亮则

按《巴志》，亮则字元修，南郑人也。牂牁太守，威著南土。
永昌、越嶲夷谋欲反，亮则按临其郡，相谏而上，号曰
“卧虎。”以戍狄勋，迁护羌校尉，征拜扶风，又按临桂阳，
皆平盗贼。巴郡板楯反，拜隆集校尉，镇汉中。徙梁州
刺史，又为魏郡太守，所在称治。灵帝崩后，大将军袁
绍表为长史，不就。丞相曹公拜度辽将军。